**NAVODILA AVTORJEM STROKOVNIH PRISPEVKOV ZA OBJAVO V ZBORNIKU NACIONALNE KONFERENCE**

V okviru nacionalne konference Didaktika učenja na prostem bomo pripravili **zbornik prispevkov**, v katerem bodo objavljena vsi referati (strokovni članek), delavnice (povzetek) in plakati (povzetek), ki bodo predstavljeni na konferenci.

**Kriteriji za prispevke:**

Predlog prispevkamora vključevati:

1. **povzetek** z jedrnato **predstavitvijo lastnega prvič predstavljenega prispevka** (do 2500 znakov),

2. opis **inovativne aktivnosti, izvedene na prostem** (do 1500 znakov),

3. opis **uporabe sodobnih** metod, pristopov, strategij, oblik, medpredmetnosti, pripomočkov … (do 1500 znakov),

4. **kako so ugotovitve**, ki iz izvedbe izhajajo, **prenosljive** (do 1500 znakov).

Udeleženci, ki boste na konferenci predstavljali lasten prispevek v obliki referata, po potrditvi s strani komisije pripravite tudi strokovni članek za objavo v zborniku. Za delavnice in plakate bo v zborniku objavljen povzetek iz predloga prispevka.

O ustreznosti predlogov prispevkov bo odločala interna komisija CŠOD.

Zbornik prispevkov bo objavljen po konferenci v elektronski obliki (PDF) na spletnih straneh CŠOD ([www.csod.si](http://www.csod.si)).

**Navodilo za pripravo plakata**

Priporočena velikost 90 cm x 120 cm, možna so tudi odstopanja. Velikost črk naj bo dovolj velika za branje z oddaljenosti 1,5 m.

Predstavitev posterja 3 – 5 minut.

Povzetek in ključne besede za objavo v zborniku pripravite po navodilih in kriterijih že v predlogu prispevka.

**Delavnice**

Delavnice so v dolžini 45 ali 90 minut in praviloma potekajo na prostem.

Povzetek in ključne besede za objavo v zborniku pripravite po navodilih in kriterijih že v predlogu prispevka.

**Navodila za pripravo referata in strokovnega članka za objavo v zborniku**

Predstavitev referata je v dolžini 30 minut, kjer je zadnjih 10 minut predvidenih za vprašanja in diskusijo.

Predavalnice bodo sodobno digitalno opremljene.

Po potrditvi s strani komisije pripravite strokovni članek za objavo v zborniku.

Besedilo strokovnega članka mora biti strokovno pripravljeno, dobro sestavljeno in bralcu razumljivo. Za zgradbo prispevka za objavo uporabite vzorec v nadaljevanju teh navodil. Ne sme vsebovati neopredeljenih kratic ali virov.

Dolžina strokovnega članka naj obsega med 10.000 in 15.000 znakov s presledki. Slog pisave: Calibri, velikost znakov v besedilu: 11.

V članku so za boljšo razumljivost dobrodošle tudi slike, fotografije, preglednice ipd.

Obvezna je tudi oddaja podpisane izjave o avtorstvu (obrazec spodaj).

**Vzorec zgradbe strokovnega članka za objavo v zborniku**

**Naslov prispevka**

**Ime in priimek avtorja**

Organizacija/zavod avtorja

**Povzetek**

Dolžina povzetka naj bo od 1.000 do 1.500 znakov s presledki. Opisuje naj ključne vsebine prispevka. V povzetku povzemite celotno vsebino od uvoda do zaključka. Vsebovati mora problematiko, idejo, namen, cilje, način reševanja ter bistvene ugotovitve in sklepe.

**Ključne besede:** ključne besede ali besedne zveze, vezane na temo, zapisane v slovenskem jeziku po abecednem vrstnem redu (5–7 besed ali besednih zvez).

**1. Uvod**

Uvod naj opiše glavni problem, namen in cilje v prispevku razdelane tematike ali dejavnosti.

**2. Osrednji del besedila**

V osrednjem delu naj se avtor omeji na natančen opis tematike ali preizkusa dejavnosti v praksi. Poudarek naj bo na uporabljenih inovativnih didaktičnih pristopih. Potrebna je tudi argumentacija, na kakšen način je tematika ali dejavnost inovativna.

Besedilo v osrednjem delu oblikujte v ustrezno dolga in vsebinsko zaključena poglavja.

Vključite bistvene vire. Trditve in ugotovitve podkrepite s sklicevanjem na vire ali lastna dognanja.

Uporaba slik, fotografij in preglednic lahko bistveno prispeva k jedrnatosti, razumljivosti in zanimivosti članka. Zgradba preglednic in diagramov naj bo preprosta in pregledna. Za prikaz podatkov je bolj priporočljivo uporabiti slike (diagrame) kot preglednice. Slike in preglednice morajo besedilo dopolnjevati, zato se v članku nanje sklicujte in jih opišite.

Pri podatkih, trditvah in ugotovitvah, ki niso neposreden rezultat vašega dela, navedite vire – tudi v seznamu uporabljene literature in virov na koncu članka. S tem ustrezno poudarite trditve in ugotovitve, hkrati pa bralca usmerjate na dodatno literaturo. Upoštevajte avtorske pravice objavljenih del (npr. pri slikah, fotografijah …).

**3. Zaključek**

V zaključku jedrnato navedite bistvene ugotovitve, prednosti in pomanjkljivosti predlaganih rešitev ali ugotovitev, omejitve, odprte probleme ter predloge za prihodnje strokovno in raziskovalno delo. Zaključek naj ne bo povzetek članka.

**4. Viri in literatura**

Skrbno izberite literaturo, ki jo boste uporabili.

Vsi v besedilu navedeni viri morajo biti v seznamu Virov in literature in obratno – vse, kar bo zapisano v seznamu Virov in literature mora biti označeno tudi v tistem delu besedila, kjer je posamezen vir uporabljen. Vire navajajte v skladu s standardom American Psychological Association (APA). Pomagate si lahko tudi s prispevkom Citiranje in navajanje virov po 7. verziji APA standardov (Knjižnica UL PeF) <http://vodici.pef.uni-lj.si/subjects/guide.php?subject=apa7>.

Izjava o avtorstvu

**IZJAVA**

Ime in priimek: \_\_\_\_\_\_\_\_\_\_\_ izjavljam, da sem avtor

prispevka z naslovom: \_\_ \_\_\_ \_ \_\_\_\_ , ki bo predstavljen na 7. nacionalni konferenci Didaktika učenja na prostem. S svojim podpisom potrjujem, da ne kršim Zakona o avtorskih in sorodnih pravicah.

V \_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_\_ Podpis: